REPUBLIKA HRVATSKA

MEĐIMURSKA ŽUPANIJA

OPĆINA OREHOVICA

Jedinstveni upravni odjel

Na temelju članka 96. stavka 3. Zakona o prostornom uređenju („Narodne novine“ broj 153/13) i Zaključka načelnika Općine Orehovica, Klasa: 022-05/16-01/29, Urbroj: 2109/22-16-1 od 13.10.2016. godine te Klasa: 022-05/16-01/30, Urbroj: 2109/22-16-1 od 13.10.2016. godine objavljuje se

**JAVNA RASPRAVA**

 **o prijedlogu**

**III. Izmjena i dopuna Prostornog plana uređenja Općine Orehovica,**

**te**

**Urbanističkog plana uređenja izdvojenog područja gospodarske zone sjeverno od Podbresta**

1. Javna rasprava o prijedlogu III. Izmjena i dopuna Prostornog plana uređenja Općine Orehovica (Sl.gl.Međ.žup.br. 4/06, 4/13 i 8/15) će trajati od **14.11.2016. do 23.11.2016.**
2. Javna rasprava o prijedlogu Urbanističkog plana uređenja izdvojenog područja gospodarske zone sjeverno od Podbresta će trajati od **25.10.2016. do 23.11.2016.**
3. Javni uvid u Prijedlog III. Izmjena i dopuna Prostornog plana uređenja Općine Orehovica (Sl.gl.Međ.žup.br. 4/06, 4/13 i 8/15) te Urbanističkog plana uređenja izdvojenog područja gospodarske zone sjeverno od Podbresta moći će se izvršiti za vrijeme trajanja javne rasprave u prostorijama Općine Orehovica, Čakovečka 9, 40 322 Orehovica svakog radnog dana u vremenu od 7,00 do 13,00 sati i na web stranicama Općine Orehovica [www. orehovica.hr](http://www.donjividovec.hr).
4. Javno izlaganje Prijedloga III. Izmjena i dopuna Prostornog plana uređenja Općine Orehovica (Sl.gl.Međ.žup.br. 4/06, 4/13 i 8/15) organizirat će se u prostorijama Općine Orehovica, Čakovečka 9, 40 322 Orehovica i to **16.11.2016. godine u 11,00 sati.**
5. Javno izlaganje Prijedloga Urbanističkog plana uređenja izdvojenog područja gospodarske zone sjeverno od Podbresta organizirat će se u prostorijama Općine Orehovica, Čakovečka 9, 40 322 Orehovica i to **16.11.2016. godine u 11,30 sati.**
6. Primjedbe i prijedloge sudionici mogu davati tijekom javne rasprave, zaključno sa 23.11.2016. godine i to na slijedeći način:
* postavljanjem pitanja tijekom javnog izlaganja o predloženim rješenjima,
* davanjem prijedloga i primjedbi u zapisnik za vrijeme izlaganja,
* upućivanjem pisanih prijedloga i primjedbi Jedinstvenom upravnom odjelu Općine Orehovica, Čakovečka 9, 40 322 Orehovica

Prijedlozi i primjedbe koji nisu dostavljeni u roku ili nisu čitljivo napisani, ne moraju se uzeti u obzir u pripremi Izvješća o javnoj raspravi.

Klasa: 350-02/16-01/01

Urbroj: 2109/22-09-16-70

Orehovica,13.10.2016. godine